เจสซี แคสเวลล์

เจสซี แคสเวลล์ (, 17 เมษายน 1809 – 25 กันยายน 1848) เป็นมิชชันนารีชาวอเมริกัน และเป็นพระอาจารย์ที่สอนภาษาอังกฤษให้กับพระภิกษุเจ้าฟ้ามงกุฎ ที่ต่อมาคือพระบาทสมเด็จพระจอมเกล้าเจ้าอยู่หัว

 ประวัติ 
เจสซี แคสเวลล์ เกิดเมื่อวันที่ 17 เมษายน 1809 ที่มิดเดิลทาวน์ รัฐเวอร์มอนต์ เขาเข้าเรียนที่วิทยาลัยมิดเดิลเบอรีในปี 1828 เขาสอนหนังสืออยู่ที่เมืองพ็อตสดัม รัฐนิวยอร์ก ระหว่างปี 1832 ถึง 1834 จากนั้นเข้าศึกษาต่อที่วิทยาลัยเทววิทยาแอนโดเวอร์ในปี 1834 ถึง 1835 และวิทยาลัยเทววิทยาเลนในปี 1837 เขารับตำแหน่งมิชชันนารีประจำเมืองซินซินแนติ รัฐโอไฮโอ ตั้งแต่ปี 1837 ถึง 1838

เขาได้เป็นผู้แทนของ American Board of Commissioners for Foreign Missions ระหว่างปี 1838 ถึง 1839 และได้ออกบวชเป็นบาทหลวงในปี 1839 เขาถูกคณะกรรมการ ABCFM ส่งไปยังสยามในฐานะมิชชันนารีพร้อมกับศิษย์เก่ามิดเดิลเบอรีอีกสองคน คือ ไลแมน พีท (รุ่นปี 1834) และอาซา เฮเมนเวย์ (รุ่นปี 1835)

 ในสยาม 
ในสยาม แคสเวลล์ได้เป็นพระอาจารย์สอนภาษาอังกฤษและวิทยาศาสตร์ให้กับพระภิกษุเจ้าฟ้ามงกุฎ ซึ่งต่อมาได้ขึ้นครองราชย์เป็นพระบาทสมเด็จพระจอมเกล้าเจ้าอยู่หัว ซึ่งเรื่องราวส่วนนี้ได้ถูกนำไปใส่ในหนังสือแอนนากับพระเจ้ากรุงสยาม แคสเวลล์แต่งงานกับ แอนนา เทอร์ริล เฮเมนเวย์ น้องสาวของอาซา เฮเมนเวย์ เพื่อนร่วมงานของเขา เมื่อวันที่ 14 เมษายน 1839 พวกเขามีลูกด้วยกัน 4 คน คือ ฟรานซิส เฮเมนเวย์, มาร์ธา เมลวินา, จอร์จ ชิปแมน และสตีเฟน เจสซี

เจสซี แคสเวลล์ ถึงแก่กรรมด้วยโรคไฟลามทุ่ง เมื่อวันที่ 25 เมษายน 1848

 อ้างอิง 

 แหล่งข้อมูลอื่น 


หมวดหมู่:บุคคลที่เกิดในปี พ.ศ. 2352
หมวดหมู่:บุคคลที่เสียชีวิตในปี พ.ศ. 2391
หมวดหมู่:บุคคลจากรัฐเวอร์มอนต์
หมวดหมู่:ชาวอเมริกันในประเทศไทย
หมวดหมู่:มิชชันนารีโปรเตสแตนต์ในประเทศไทย
หมวดหมู่:เสียชีวิตจากไฟลามทุ่ง